
20.
Par finansējuma piešķiršanu sabiedrībai ar ierobežotu atbildību “Ikšķiles māja” 
esošā maģistrālā ūdensvada posma pārbūvei Ikšķilē, Daugavas prospektā

	Valsts sabiedrības ar ierobežotu atbildību “Latvijas Valsts ceļi” (turpmāk – LVC) būvprojekta “Gājēju tunelis autoceļa A6 Rīga - Daugavpils - Krāslava - Baltkrievijas robeža (Patarnieki) 29,7650 km” (turpmāk – Būvprojekts) ietvaros Ikšķilē, Daugavas prospektā ir paredzēta esošā maģistrālā ūdensvada posma pārbūve. 
Likuma “Par autoceļiem” 18. panta ceturtā daļa nosaka, ka komunikācijas, kuras atrodas ceļu zemes nodalījuma joslā un nav saistītas ar ceļu lietošanu, jāuztur kārtībā un ceļu rekonstrukcijas vai rekonstrukcijas gadījumā jāpārbūvē to īpašniekiem par saviem līdzekļiem pēc valsts sabiedrības ar ierobežotu atbildību "Latvijas Valsts ceļi" pieprasījuma. 
Ikšķiles pilsētā esošie centralizētie ūdensapgādes un kanalizācijas tīkli ir sabiedrības ar ierobežotu atbildību “Ikšķiles māja” (turpmāk – SIA “Ikšķiles māja”) bilancē. Lai nodrošinātu Pašvaldību likuma 4. panta pirmās daļas 1. punktā norādīto pašvaldības autonomo funkciju - organizēt iedzīvotājiem ūdenssaimniecības pakalpojumus neatkarīgi no tā, kā īpašumā atrodas dzīvojamais fonds, SIA “Ikšķiles māja” uztur tehniskā kārtībā ūdenssaimniecības pakalpojumu sniegšanai nepieciešamo infrastruktūru, iespēju robežās to atjauno un paplašina. Nepieciešamie pasākumi tiek veikti ūdenssaimniecības pakalpojumu tarifa robežās, nesaņemot papildus finansējumu.
Ņemot vērā LVC aicinājumu noslēgt sadarbības līgumu par Būvprojekta  realizāciju, tajā skaitā nodrošināt maģistrālā ūdensvada pārbūvi, SIA “Ikšķiles māja” 2026. gada 19. martā un 29. aprīlī vērsās Ogres novada pašvaldībā ar lūgumu nodrošināt finansējumu Būvprojekta ietvaros paredzētā esošā maģistrālā ūdensvada posma pārbūvei Ikšķilē, Daugavas prospektā. SIA “Ikšķiles māja” norādīja, ka nevar nodrošināt LVC Būvprojekta ietvaros paredzētā ūdensvada posma pārbūvei nepieciešamo finansējumu. Lai realizētu neplānotu inženiertīklu pārbūvi, SIA “Ikšķiles māja” būtu spiesta pārskatīt un palielināt ūdenssaimniecības pakalpojumu tarifus, kas radītu papildus slogu mājsaimniecībām.
SIA “Ikšķiles māja” ir veikusi plānoto būvdarbu cenu aptauju un ir saņemti divi piedāvājumi, no tiem piedāvājums ar zemāko cenu - 76000.00 EUR bez pievienotās vērtības nodokļa.
Pamatojoties uz Pašvaldību likuma 10. panta pirmās daļas 21. punktu, Publiskas personas kapitāla daļu un kapitālsabiedrību pārvaldības likuma 1. panta pirmās daļas 14. punkta b) apakšpunktu, 62. pantu un 63. panta pirmās daļas 1. punktu, otro daļu, 2021. gada 13. septembrī starp Ogres novada pašvaldību un SIA “Ikšķiles māja” noslēgtā līguma Nr. 5-2.1/2021-744 par sabiedrisko ūdenssaimniecības pakalpojumu sniegšanu 3.1. punktu,  

[bookmark: _GoBack]balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Uldis Skudra), "Pret" – nav, "Atturas" – nav, "Nepiedalās" – nav, 

1. [bookmark: _Hlk131072147]Piešķirt sabiedrībai ar ierobežotu atbildību “Ikšķiles māja”, reģistrācijas numurs 40103416198, finansējumu 76 000.00 EUR (septiņdesmit seši tūkstoši euro) būvprojekta “Gājēju tunelis autoceļa A6 Rīga - Daugavpils - Krāslava - Baltkrievijas robeža (Patarnieki) 29,7650 km” ietvaros paredzētā esošā maģistrālā ūdensvada posma Ikšķilē, Daugavas prospektā pārbūvei.
2. Finansējumu piešķirt no Ogres novada pašvaldības budžeta 2026. gadam funkcionālās kategorijas “Izdevumi neparedzētiem gadījumiem”.
3. Piešķirto finansējumu ieguldīt sabiedrības ar ierobežotu atbildību “Ikšķiles māja” pamatkapitālā. 
4. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

